**NÁRODNÁ RADA SLOVENSKEJ REPUBLIKY**

**VI. volebné obdobie**

Číslo: CRD-1583/2013

### 648a

### Spoločná správa

**výborov Národnej rady Slovenskej republiky o prerokovaní vládneho návrhu zákona o pomoci v hmotnej núdzi a o zmene a doplnení niektorých zákonov (tlač 648) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre sociálne veci ako gestorský výbor k vládnemu návrhu zákona o pomoci v hmotnej núdzi a o zmene a doplnení niektorých zákonov (tlač 648) (ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 752 z 5. septembra 2013 pridelila predmetný návrh zákona na prerokovanie týmto výborom Národnej rady Slovenskej republiky:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie a rozpočet,

Výboru Národnej rady Slovenskej republiky pre verejnú správu

a regionálny rozvoj,

Výboru Národnej rady Slovenskej republiky pre sociálne veci a

Výboru Národnej rady Slovenskej republiky pre ľudské práva

a národnostné menšiny;

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

## Návrh zákona odporučili schváliť:

Ústavnoprávny výbor Národnej rady Slovenskej republiky uznesením č. 303 z 8. októbra 2013,

Výbor Národnej rady Slovenskej republiky pre financie a rozpočet uznesením
č. 211 z 8. októbra 2013,

Výbor Národnej rady Slovenskej republiky pre verejnú správu
a regionálny rozvoj uznesením č. 120 z 8. októbra 2013,

Výbor Národnej rady Slovenskej republiky pre sociálne veci uznesením č. 72
z 10. októbra 2013,

Výbor Národnej rady Slovenskej republiky pre ľudské práva
a národnostné menšiny uznesením č. 98 z 10. októbra 2013;

**IV.**

 Výbory Národnej rady Slovenskej republiky, ktoré návrh zákona prerokovali, prijali tieto návrhy:

**V čl. I**

V § 2 ods. 3 sa za slovo „Príjemca“ vkladajú slová „na účely tohto zákona“.

Spresnenie sa navrhuje z dôvodu, že príjemca v celom zákone je len vo vzťahu k pomoci v hmotnej núdzi a osobitnému príspevku a nie k jednorazovej dávke.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre verejnú správu a regionálny rozvoj**

**Výbor NR SR pre ľudské práva a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

V § 3 ods. 7 sa slová „ je možné“ nahrádzajú slovom „možno“.

Ide o zjednotenie úpravy.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre verejnú správu a regionálny rozvoj**

**Výbor NR SR pre ľudské práva a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

V § 4 ods. 3 písm. d) za slová „vyplatená v“ sa vkladá slovo „inom“.

Ide o spresnenie znenia vzhľadom na to, že aj SR je členským štátom EÚ.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre verejnú správu a regionálny rozvoj**

**Výbor NR SR pre ľudské práva a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

V § 6  písm. c) sa slovo „dôchodok“ nahrádza slovom „dôchodky“.

Navrhuje sa úprava do množného čísla z dôvodu vecného rozsahu dôchodkových dávok zo starobného dôchodkového sporenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre verejnú správu a regionálny rozvoj**

**Výbor NR SR pre ľudské práva a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

V § 7 ods. 2 písmeno e) znie:

„e) sa osobne, každodenne a riadne stará o fyzickú osobu s ťažkým zdravotným postihnutím odkázanú na opatrovanie,26)“.

Ide o legislatívno-technickú úpravu.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre verejnú správu a regionálny rozvoj**

**Výbor NR SR pre ľudské práva a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

V § 7 ods. 3 sa slovo „predajom“ nahrádza slovami „predajom majetku“.

Ide o legislatívno-technickú úpravu.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre verejnú správu a regionálny rozvoj**

**Výbor NR SR pre ľudské práva a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

V § 10 ods. 3 v úvodnej vete sa slová „Dávka podľa odseku 2 sa znižuje o sumu 61,60 eura za každého plnoletého člena domácnosti, ktorý nie je v právnom vzťahu, ktorý zakladá nárok na príjem zo závislej činnosti,12)“ nahrádzajú slovami „Ak v odsekoch 5 a 6 nie je ustanovené inak, dávka podľa odseku 2 sa znižuje o sumu 61,60 eura za každého plnoletého člena domácnosti, ktorý nie je v právnom vzťahu, ktorý zakladá nárok na príjem zo závislej činnosti,12) dohodnutom v rozsahu najmenej 32 hodín mesačne“.

**Výbor NR SR pre sociálne veci**

**Gestorský výbor odporúča schváliť.**

V § 10 sa za odsek 4 vkladá nový odsek 5, ktorý znie:

„(5) Ak je člen domácnosti v právnom vzťahu, ktorý zakladá nárok na príjem zo závislej činnosti,12) dohodnutom v rozsahu menšom ako 32 hodín mesačne, mesačný rozsah hodín vykonávania menších obecných služieb, dobrovoľníckej činnosti alebo prác podľa odseku 3 písm. c) sa určí ako rozdiel medzi dohodnutým rozsahom z tohto právneho vzťahu a 32 hodinami mesačne.“.

Doterajšie odseky 5 až 10 sa označujú ako odseky 6 až 11.

**Výbor NR SR pre sociálne veci**

**Gestorský výbor odporúča schváliť.**

V § 10 ods. 5 (novooznačenom odseku 6) sa za slovom „domácnosti“ vypúšťajú slová „podľa odseku 3“.

**Výbor NR SR pre sociálne veci**

**Gestorský výbor odporúča schváliť.**

V § 10 ods. 7 písm. e) (novooznačenom odseku 8) sa slová „odseku 10“ nahrádzajú slovami „odseku 11“.

**Výbor NR SR pre sociálne veci**

**Gestorský výbor odporúča schváliť.**

V § 10 ods. 9 a 10 (novooznačených odsekoch 10 a 11) sa slová „odseku 8“ nahrádzajú slovami „odseku 9“.

**Odôvodnenie k bodom 7 až 11**

Návrh sleduje rovnaké postavenie občana, ktorý je zamestnaný, resp. vykonáva prácu na základe dohôd mimo pracovného pomeru s rozsahom viac ako 32 hodín mesačne,  občana, ktorý vykonáva prácu v rozsahu menšom ako 32 hodín mesačne a občana, ktorý nevykonáva žiadnu pracovnú aktivitu. Navrhuje sa, aby občanovi, ktorý pracuje v rozsahu menšom ako 32 hodín mesačne, bol krátený mesačný rozsah výkonu menších obecných služieb, dobrovoľníckych prác, alebo prác pri mimoriadnych situáciách o tento mesačný rozsah pracovnej činnosti.

**Výbor NR SR pre sociálne veci**

**Gestorský výbor odporúča schváliť.**

V § 13 ods. 3 písmeno a) znie:

„a) zákonný zástupca dieťaťa nedbá o riadne plnenie povinnej školskej dochádzky dieťaťa a z toho dôvodu bol určený osobitný príjemca prídavku na dieťa42),“.

Druhý bod sa navrhuje vypustiť z dôvodu, že zákon
č. 600/2003 Z. z. o prídavku na dieťa neumožňuje odňať prídavok na dieťa, ak zákonný zástupca nedbá o riadne plnenie povinnej školskej dochádzky.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre verejnú správu a regionálny rozvoj**

**Výbor NR SR pre ľudské práva a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

V  § 14 ods. 4 písmeno a) znie:

„a) zariadení podporovaného bývania, zariadení pre seniorov, domove sociálnych služieb alebo špecializovanom zariadení, ak sa v nich poskytuje sociálna služba plnoletej fyzickej osobe celoročnou pobytovou formou, v útulku, domove na polceste, zariadení núdzového bývania alebo v krízovom stredisku alebo“.

Poznámka pod čiarou k odkazu 46 sa vypúšťa.

V súvislosti s navrhovaným vypustením poznámky pod čiarou je potrebné vykonať prečíslovanie nasledujúcich odkazov na poznámky pod čiarou.

Návrhom sa navrhuje rozšíriť možnosť poskytovania príspevku na bývanie do ďalších typov zariadení sociálnych služieb a to do zariadenia podporovaného bývania, zariadenia pre seniorov, domovu sociálnych služieb a špecializovaného zariadenia. Ide o zariadenia , ktoré poskytujú bývanie v obytnej miestnosti alebo v jej časti s príslušenstvom, užívanie spoločných priestorov a poskytovanie vecných plnení spojených s ubytovaním.

**Výbor NR SR pre sociálne veci**

**Gestorský výbor odporúča schváliť.**

V § 16 ods. 1 písm. a) sa slovo „jeho“ nahrádza slovom „jej“ a v písm. b) sa slová „alebo obdobného“ nahrádzajú slovami „alebo pred vznikom obdobného“.

Ide o spresnenie ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre verejnú správu a regionálny rozvoj**

**Výbor NR SR pre ľudské práva a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

V § 23 ods. 4 sa slovo „pominuli“ nahrádza slovom „odpadli“.

Navrhuje sa terminologické spresnenie.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre verejnú správu a regionálny rozvoj**

**Výbor NR SR pre ľudské práva a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

V § 26 ods. 1 písm. a) sa za text v zátvorke vkladajú slová „podľa osobitného predpisu50)“.

Poznámka pod čiarou k odkazu 50 znie:

„50) Zákon č. 543/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov.“.

V tejto súvislosti sa vykoná prečíslovanie odkazov a poznámok pod čiarou.

Doplnenie sa navrhuje z dôvodu spresnenia úpravy pôsobnosti ústredia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre verejnú správu a regionálny rozvoj**

**Výbor NR SR pre ľudské práva a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

V § 31 ods. 1 sa slová „a výkonu“ nahrádzajú slovami „a na účely výkonu“.

Ide o spresnenie ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre verejnú správu a regionálny rozvoj**

**Výbor NR SR pre ľudské práva a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

V § 31 odsek 5 znie:

„(5) Ústredie a úrad na účely rozhodovania o pomoci v hmotnej núdzi, obec na účely rozhodovania o jednorazovej dávke a na účely výkonu menších obecných služieb alebo prác podľa § 10 ods. 3 písm. c) a osobitný príjemca na účely výkonu svojej funkcie môžu získavať osobné údaje bez súhlasu dotknutej osoby kopírovaním, skenovaním alebo iným zaznamenávaním úradných dokladov na nosič informácií.“.

Ide o úpravu poradia príslušných orgánov rovnako ako je uvedená v odseku 4.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre verejnú správu a regionálny rozvoj**

**Výbor NR SR pre ľudské práva a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

V celom texte zákona sa slová „pre vznik nároku“, nahrádzajú slovami „na vznik nároku“, slová „pre rozhodnutie“, sa nahrádzajú slovami „na rozhodnutie“ a slová „pre posúdenie“ sa nahrádzajú slovami „na posúdenie“.

Ide o jazykovú úpravu.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre verejnú správu a regionálny rozvoj**

**Výbor NR SR pre ľudské práva a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

**K čl. II**

 V 3. bode § 96a sa slovo „ustanovenia“ nahrádza slovom „ ustanovenie“.

Predložený návrh obsahuje jedno prechodné ustanovenie.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre verejnú správu a regionálny rozvoj**

**Výbor NR SR pre ľudské práva a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

**V.**

  Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 písmeno f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona v znení schválených pozmeňujúcich a doplňujúcich návrhov

**schváliť.**

**VI.**

 Gestorský výbor odporúča hlasovať o návrhoch **1 až 20**  v štvrtej časti tejto spoločnej správy spoločne so stanoviskom gestorského výboru **schváliť.**

 Gestorský výbor určil spoločného spravodajcu výborov Jána Podmanického vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Spoločná správa výborov Národnej rady Slovenskej republiky o výsledkoch prerokovania návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 78 z 15. októbra 2013.

# Bratislava 15. októbra 2013

# Ján Podmanický v. r.

**predseda výboru**